Transcription Toolbar/hr

Traka za prijepis omogućuje sviranje pri većoj ili manjoj brzini uz utjecaj na visinu (zvuka). Manje brzine olakšuju prijepis snimljenoga govora ili riječi iz pjesme.


 * [[Image:Transcription_toolbar_basic7.png|Traka za prijepis prikazuje poseban gumb Sviraj-pri-brzini i klizač]]

Traka za prijepis ima svoj gumb Sviraj-pri-brzini koji svira zvuk pri brzini koju određujete klizačem. Sviranje se može zaustaviti i nastaviti pri prilagođenoj brzini. Opaska: što god odredili na klizaču, ako stišćete Razmak ili gumb Sviraj na traci za navođenje sviranje će se izvoditi pri običnoj brzini.

Klizač može usporiti brzinu do jedne stotinke (0,01x) ili ubrzati trostruko (3,00x). Možete i desnokliknuti na klizač pa strjelicama mijenjati brzinu po 0,03x. Za točno postavljanje brzine sviranja, dvokliknite na klizač (ili stvorite tipkovni prečac za tu radnju), upišite željenu brzinu u kućicu i stisnite U redu.

Trenutačno nije moguće mijenjati brzinu usred sviranja. Kad stisnete gumb Sviraj-pri-brzini, sviranje će započeti opet od okomice.

Izvoz... zvuka bit će pri običnoj brzini bez obzira na klizač u traci za prijepis. Za izvoz pri promijenjenoj brzini, uporabite Promijeni tempo... u izborniku Učinci za promjenu brzine bez utjecaja na visinu ili Promijeni brzinu... za promjenu brzine s utjecajem na visinu.